Volg Vrydag Zozi se parade deur Kaapstad | Netwerk24
Volg Vrydag Zozi se parade deur Kaapstad
Deur Nazley Wilschutt 13 Februarie 2020 09:15
Zozibini Tunzi (26), Mej. Heelal, gaan Vrydagoggend op ’n spesiaal ontwerpte sierwa deur Kaapstad ry as deel van haar tuiskomstoer.
Haar sierwa sal met linte in die kleure van die Suid-Afrikaanse vlag versier word en dit het selfs ’n replika van haar Mej. Heelal-troon.
Die vlot is tydens haar besoek die naweek aan Mthatha in die Oos-Kaap onthul.
“Dit is die wonderlikste vervoermiddel ooit. En ek sal weet, want ek het op die perdekarretjies in New York gery wat jou Central Park toe neem,” vertel Tunzi.
Henk Henderson van Henderson Worx in Pretoria het die sierwa ontwerp en sê hy was verheug om iets te kon ontwerp vir ’n vrou wat hy so baie bewonder.
Die sierwa sal Vrydag omstreeks 10:40 van die Kaapstadse stadsaal vertrek. Die roete is soos volg:
Dit ry van die stadsaal af langs Darlingstraat;
Draai links in Adderleystraat;
Draai regs in Waalstraat;
Draai links in Langstraat;
Draai regs in Buitensingel;
Draai regs in Loopstraat;
Draai regs in Strandstraat;
Draai regs in Hertzog-boulevard;
Ry in Hertzog-boulevard na Nelson Mandela-boulevard; en
Eindig in Searlestraat.
Meer oor: Kaapstad | Ry | Mej. Heelal